Publication: Magyar Közlöny
Issue: MK-1998-51 (Year: 1998, Number: 51)
Era: 1990-2004
Section: hogy végrehajtásukra rendeletet adjanak ki. Így Mezőberény Város Önkormányzati Képviselő-testülete az indítvány által támadott 27/1997. (VII. 10.) MÖK sz. önkormányzati rendelettel túllépte az Ötv. 16. §-ának (1) bekezdésében meghatározott jogkörét.
Paragraph Index: 330

hogy végrehajtásukra rendeletet adjanak ki. Így Mezőberény Város Önkormányzati Képviselő-testülete az indítvány által támadott 27/1997. (VII. 10.) MÖK sz. önkormányzati rendelettel túllépte az Ötv. 16. §-ának (1) bekezdésében meghatározott jogkörét. II. Az indítvány megalapozott. A helyi önkormányzat rendeletalkotási hatáskörét egyrészt az Alkotmány, másrészt az Ötv. szabályozza. Az Alkotmány 44/A. §-ának (2) bekezdése szerint a helyi képviselő-testület a feladatkörében rendeletet alkothat, amely nem lehet ellentétes magasabb szintű jogszabállyal. Az Ötv. 16. §-ának (1) bekezdése kimondja, hogy a képviselőtestület törvény által nem szabályozott helyi társadalmi viszonyok rendezésére, továbbá törvény felhatalmazása alapján, annak végrehajtására alkot rendeletet. Mindezek alapján az Alkotmánybíróság azt vizsgálta, hogy a vitatott önkormányzati rendelet által szabályozott társadalmi viszonyokra nézve van-e törvényi szabályozás, illetőleg kapott-e az önkormányzat törvényi felhatalmazást további helyi jogszabály alkotására. Az Alkotmánybíróság egyik korábbi határozatában elvi jelentőséggel mutatott rá, hogy az önkormányzat rendelete nem alkotmányellenes pusztán amiatt, mert valamely

Source: https://magyarkozlony.hu/hivatalos-lapok/d781bac930a75e815d676977b3abc588f51cd0d3/dokumentumok/53c9843375c163d01b966a55d692cc21198183ec/letoltes